ফার্সি লিপি
পারসিক-আরবি লিপিতে বাক্যগুলো একত্রিতভাবে লেকা হয়। অধিকাংশ ক্ষেত্রেই প্রতিটি অক্ষর একে অপরের সাথে যুক্ত থাকে। কম্পিউটারে লেখার ক্ষেত্রেও এই বৈশিষ্ঠটি অক্ষুন্ন রাখা হয়েছে। যার ফলে কম্পিউটারে যখন পারসিক-আরবি লিপিতে কিছু লেখা হয় তখন অক্ষরগুলো একে অপরের সাথে যুক্ত হয়ে লেখা হতে থাকে। অসম্পৃক্তভাবে লেখাগুলো সাধারণত গ্রহণ করা হয় না। পারসিক-আরবি লিপি এবং আরবি লিপিতে শব্দগুলো লেখা হয় ডান থেকে বাম দিকে এবং নম্বরগুলো লেখা হয়ে থাকে বাম থেকে ডান দিকে।
আভার ভাষা
১৫ শতাব্দী থেকে আভার ভাষা পূরাতন জর্জিয়ার বর্ণমালায় লিখা হচ্ছে। ১৭ শতক থেকে পরবর্তী সময়ে এটি আরবি লিপিতে লিখা হচ্ছে যা আজম নামে পরিচিত। ১৯২৮ সালে সোভিয়েত ভাষা পুনর্বিন্যাস নীতিমালার অংশ হিসেবে আজমকে একটি ল্যাটিন বর্ণমালা দ্বারা প্রতিস্থাপিত করা হয়, যা আবার ১৯৩৮ সালে বর্তমান সিরিলীয় লিপি দ্বারা প্রতিস্থাপিত হয়। মূলত, এটি রাশিয়ান বর্ণমালা যার সাথে একটি অতিরিক্ত বর্ণ "পালচকা" ("লাঠি", Ӏ) যুক্ত হয়েছে। যেহেতু বর্ণটি সাধারণ কি বোর্ড লে আউটের মাধ্যমে লেখা যায় না, তাই এটি প্রায়শই বড় হাতের ল্যাটিন অক্ষর "I", ছোট হাাতের ল্যাটিন অক্ষর "l" অথবা "১" সংখ্যার মাধ্যমে প্রতিস্থাপিত করা হয়।